El Ple de l’Ajuntament de Burjassot aprova dos mocions en la sessió ordinària de juny
2025-07-24

En la sessió ordinària del mes de juny celebrada el dia 25, el Ple de l’Ajuntament de Burjassot ha aprovat dos mocions presentades per Compromís, amb els vots a favor de PSPV-PSOE, Compromís, Unides per Burjassot i el regidor no adscrit, i les abstencions de PP i Vox.

En la primera moció, s’ha sol·licitat la possibilitat d’ampliar l’horari de la Biblioteca d’Adults i l’habilitació d’altres espais d’estudi en el municipi quan arribe l’època d’exàmens. L’objectiu és donar més possibilitats als estudiants tant d’espais com d’horaris per a poder preparar-se les seues respectives proves.

La segona moció sol·licita la transformació en aparcaments per a bicicletes dels actuals bancs de Burjabike. Així mateix, se sol·licita millorar els aparcaments per a bicis en el municipi i posar nous en diferents zones. Esta moció va ser aprovada amb una esmena per part de Compromís en la qual també se sol·licita l’estudi de l’ampliació del carril bici que unisca València amb Burjassot per l’avinguda de Burjassot, en el cas que siga possible.